BASES DE SUBVENCIÓNS A ENTIDADES SEN FINS DE LUCRO PARA O APOIO AO DESENVOLVEMENTO DE FESTIVAIS AUDIOVISUAIS NA PROVINCIA DE PONTEVEDRA NO ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 04/03/2020)

A Xunta de Goberno desta Deputación, na súa sesión ordinaria do 21 de febreiro de 2020, acordou, entre outros asuntos, aprobar as seguintes bases: Tal como establece a Lei 55/2007, de 28 de decembro, do cinema, na súa exposición de motivos, a actividade cinematográfica e audiovisual conforma un sector estratéxico da nosa cultura e da nosa comunidade. Considerando que a cultura audiovisual, da que sen dúbida o cinema constitúe unha parte fundamental, está presente en todos os ámbitos da sociedade actual, a Deputación de Pontevedra quere impulsar un novo marco de actuación cultural baseado nas seguintes premisas: 1.—O pulo do sector audiovisual galego, considerado como estratéxico para a comunidade e a nosa provincia 2.—A consolidación de industrias audiovisuais competitivas, con posibilidades de exportar e darlle rendibilidade social e económica á cultura galega 3.—A busca da excelencia nos produtos culturais galegos, coa posta en valor da cultura galega a través da creación e divulgación de produtos audiovisuais 4.—O fomento de marcos e espazos expositivos para a promoción dos produtos audiovisuais galegos na provincia de Pontevedra O artigo 32 da Lei 55/2007, de 28 de decembro, do cinema, prevé a existencia de axudas para a organización de festivais e certames cinematográficos de recoñecido prestixio que teñan lugar no territorio nacional. En consecuencia, a Deputación de Pontevedra convoca axudas económicas para o apoio ao desenvolvemento e á organización deste tipo de eventos na provincia de Pontevedra durante o ano 2020 de acordo coas seguintes: 1. Esta convocatoria ten por obxecto regular as axudas para a organización de festivais ou certames cinematográficos de prestixio que teñan lugar na provincia de Pontevedra e que lles dediquen unha especial atención á programación e difusión do cine galego e ás demais variantes lingüísticas de produción.2. A xestión deste programa realizarase de acordo cos seguintes principios: a) Publicidade, concorrencia, obxectividade, transparencia e igualdade b) Eficacia no cumprimento dos obxectivos fixados por esta Administración c) Eficiencia na asignación de efectivos e na utilización de recursos públicos 3. A concesión das axudas, de acordo co establecido no punto anterior, efectuarase mediante o procedemento de concorrencia competitiva establecido no artigo 22.1 da Lei 38/2003, de 17 de novembro, xeral de subvencións (LXS). 4. As axudas concedidas nesta convocatoria axustaranse ao establecido nela, na LXS, no Regulamento da LXS (Real decreto 887/2006, de 21 de xullo) e na Ordenanza xeral de subvencións da Deputación de Pontevedra (OXS) publicada no Boletín Oficial da Provincia de Pontevedra (BOPPO) núm.249, do 30 de decembro de 2016. Con carácter supletorio, rexerán a Lei 39/2015, de 1 de outubro, do procedemento administrativo común das administracións públicas (LPACAP) e a Lei 40/2015, de 1 de outubro, de réxime xurídico do sector público (LRXSP). A concesión das subvencións estará suxeita a dispoñibilidade orzamentaria e estas convocaranse con cargo á aplicación 20/330.3340.489.05 do Orzamento da Deputación para o ano 2020 por un importe total de cento trinta mil (130.000) euros. De acordo co artigo 32.3 da Lei 55/2007, de 28 de decembro, do cinema, a axuda para a realización de festivais e certames non poderá superar o 50 % do orzamento presentado para a súa realización, co límite máximo da cantidade que se determine regulamentariamente. Poderán solicitar estas subvencións as entidades que reúnan os seguintes requisitos: Para poder optar ás subvencións o festival ten que cumprir os seguintes requisitos: a) Levarse a cabo durante o ano 2020 b) Ter unha duración mínima de catro xornadas e realizar un mínimo de 20 proxeccións c) Incluír na programación a proxección de, como mínimo, 5 sesións ou un 10 % de títulos de produción cinematográfica ou de dirección galegas d) Levar un mínimo de dúas edicións consecutivas anteriores á convocatoria destas bases e) Incluír na programación actividades paralelas educativas ou formativas f) Empregar a lingua galega, como mínimo na comunicación nos diferentes soportes e no desenvolvemento das actividades paralelas As solicitudes presentaranse obrigatoriamente por vía electrónica a través do formulario normalizado dispoñible na sede electrónica da Deputación de Pontevedra (https://sede.depo. gal), de acordo co establecido nos artigos 14.2 e 16 da LPACAP. Se algunha das persoas interesadas presenta a súa solicitude de xeito presencial requiriráselle que a emende a través da súa presentación electrónica. Para estes efectos considerarase como data de presentación da solicitude aquela na que se realizase a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo para a presentación de solicitudes empezará a partir do día seguinte ao da publicación da convocatoria e o seu extracto no BOPPO e rematará o 25 de marzo de 2020. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: a.—NIF da entidade titular do centro b.—DNI ou NIE da persoa representante legal da entidade c.—Certificación de estar ao corrente coas obrigas tributarias coa Axencia Estatal Tributaria, coa Facenda autonómica, coa Seguridade Social e coa Deputación de Pontevedra No caso de que as persoas interesadas se opoñan ás devanditas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles solicitar ás persoas interesadas a presentación dos documentos correspondentes. As entidades interesadas deberán achegar coa solicitude a seguinte documentación: a) Certificado de estar dada de alta no Imposto de actividades económicas, na epígrafe/subepígrafe que corresponda, no exercicio actual b) Memoria completa e detallada do proxecto para o que se solicita a subvención na que se acheguen os datos solicitados para este, que se axustarán aos criterios de valoración especificados na letra b) da base décima, asinada pola persoa representante c) Orzamento detallado e totalizado da actividade obxecto da subvención (incluíndo as cantidades, os prezos unitarios e o IVE detallado) asinado pola persoa representante, no que figuren todos os gastos subvencionables sinalados na base décimo cuarta, coa previsión de ingresos d) Memoria da última edición do festival na que se detallen a súa antigüidade e as especificacións axustadas aos criterios de valoración que aparecen na letra a) da base décima, asinada pola persoa representante. Esta memoria acompañarase dunha declaración responsable sobre a veracidade da información, que a Deputación de Pontevedra poderá comprobar en calquera momento e) Dossier de prensa da última edición do festival A documentación complementaria deberá presentarse electronicamente. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada. Se algunha das persoas interesadas presenta a documentación complementaria de xeito presencial requiriráselle que a emende a través da súa presentación electrónica. Para estes efectos considerarase como data de presentación aquela na que se realice a emenda. No caso de que algún dos documentos que se presenten de forma electrónica supere os tamaños máximos establecidos ou teña un formato non admitido pola sede electrónica da Deputación de Pontevedra permitirase a presentación deste de forma presencial dentro dos prazos previstos. Non será necesario achegar os documentos que xa se presentasen anteriormente nesta Deputación. Para estes efectos a persoa interesada deberá indicar en que momento e ante que órgano administrativo os presentou. Nos supostos de imposibilidade material de obter o documento o órgano competente poderá requirirlle á persoa interesada a súa presentación ou, no seu defecto, a acreditación por outros medios dos requisitos aos que se refire o documento con anterioridade á formulación da proposta de resolución. Todos os trámites administrativos que as persoas interesadas deban levar a cabo durante a tramitación deste procedemento terán que realizarse electronicamente a través do modelo “instancia xenérica”, dispoñible en https://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no artigo 68 desta lei, que nun prazo de 10 días hábiles emende as faltas ou presente os documentos preceptivos, indicándolle que, no caso de non o facer, se terá por desistida a súa solicitude, que se arquivará sen máis trámites. As notificacións de resolucións e actos administrativos realizaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Carpeta Ciudadana e de Dirección Electrónica Habilitada única. Ambos os sistemas son accesibles desde https://sede.depo. gal. As notificacións entenderanse practicadas no momento en que se produza o acceso ao seu contido e rexeitadas cando transcorran dez días naturais desde a posta a disposición da notificación sen que se acceda a este. O sistema remitiralles ás persoas interesadas avisos da posta a disposición das notificacións á conta de correo electrónico indicada na solicitude. Estes avisos non terán en ningún caso efectos de notificación realizada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común.1.—Calidade da programación (máximo 20 puntos) Teranse en conta os proxectos realizados que acadasen premios ou nomeamentos noutros festivais nos dous anos anteriores (2018 e 2019) ou que se estreasen na edición do festival de 2019 (deberá acreditarse documentalmente). 1.1.—No ámbito galego: 0,5 puntos por premio; 0,25 por nomeamento; 0,25 por estrea (máximo 5 puntos) 1.2.—No ámbito estatal: 1 punto por premio; 0,25 por nomeamento; 0,25 por estrea (máximo 5 puntos) 1.3.—No ámbito internacional: 1,5 puntos por premio; 0,5 por nomeamento; 0,5 por estrea (máximo 10 puntos) 2.—Asistencia ás proxeccións (máximo 5 puntos) Acreditarase cunha declaración responsable ou certificado expedido pola secretaria ou secretario da entidade no que conste o número de asistentes.2.1.—Entre 500 e 1.000 persoas (1,5 puntos) 2.2.—Entre 1.001 e 5.000 persoas (2,5 puntos) 2.3.—Máis de 5.000 persoas (5 puntos) 3.—Actividades e accións paralelas desenvoltas (máximo 20 puntos) Cada acción só poderá puntuar en cada un dos apartados nos que se insira, agás no caso do referido ao punto 3.5, que poderá ser unha acción transversal.3.1.—Destinadas ao sector audiovisual profesional como charlas, publicacións e clases maxistrais, apertura de canles de distribución ou outras accións: 1 punto por acción (máximo 5 puntos) 3.2.—Destinadas ao alumnado en formación audiovisual: 1 punto por actividade ou acción (máximo 5 puntos) 3.3.—Destinadas a novos públicos, específicos ou en risco de exclusión: 1 punto por actividade ou acción (máximo 5 puntos) 3.4.—Destinadas a proxectar o festival fóra dos días nos que teña lugar: 1 punto por actividade ou acción (máximo 5 puntos) 3.5.—Destinadas ao fomento da lingua galega e da igualdade (máximo 2 puntos) Terase en conta a solidez financeira do festival, para o que se valorarán as achegas de fondos propios da entidade organizadora e os patrocinios de entidades privadas con respecto ao seu orzamento total (co IVE, salvo no caso de ser deducible), e non se admitirán como fondos propios as achegas de financiamento doutras administracións públicas das cales se obtivese algún tipo de axuda.4.1.—Entre o 15 % e o 25 % do financiamento acreditado: 5 puntos 4.2.—Entre o 25,01 % e o 50 % do financiamento acreditado: 10 puntos 4.3.—Entre o 50,01 % e o 75 % do financiamento acreditado: 15 puntos 4.4.—Máis do 75 % do financiamento acreditado: 20 puntos 1.—Antigüidade do festival (máximo 20 puntos) 1.1.—De 3 a 5 edicións: 6 puntos 1.2.—De 5 a 10 edicións: 10 puntos 1.3.—Mais de 10 edicións: 20 puntos 2.—Actividades e accións paralelas previstas (máximo 30 puntos) Cada acción só poderá puntuar en cada un dos apartados onde se insira, agás no caso do referido ao punto 2.6, que poderá ser unha acción transversal.2.1.—Destinadas ao sector audiovisual profesional como charlas, publicacións e clases presenciais, apertura de canles de distribución ou outras accións: 1 punto por acción (máximo 5 puntos) 2.2.—Destinadas ao alumnado en formación audiovisual: 1 punto por actividade ou acción (máximo 5 puntos) 2.3.—Destinadas a novos públicos, específicos ou en risco de exclusión: 1 punto por actividade ou acción (máximo 5 puntos) 2.4.—Destinadas a proxectar o festival fóra dos días nos que teña lugar: 1 punto por actividade ou acción (máximo 5 puntos) 2.5.—Destinadas en favor da accesibilidade cultural, con servizos de apoio á comunidade audiovisual coma o subtitulado, o bucle magnético, a linguaxe de signos ou a audiodescrición: 1 punto por actividade ou acción (máximo 5 puntos) 2.6.—Destinadas ao fomento da lingua galega e da igualdade: 1 punto por actividade ou acción (máximo 5 puntos) 3.—Viabilidade do proxecto (máximo 20 puntos) Valorarase a porcentaxe de subvención solicitada con respecto ao orzamento global do proxecto (co IVE, salvo no caso de ser deducible): 3.1.—Entre o 40 % e o 50 % do orzamento (5 puntos) 3.2.—Entre o 30 % e o 39,99 % do orzamento (10 puntos) 3.3.—Entre o 15 % e o 29,99 % do orzamento (15 puntos) 3.4.—Menos do 15 % do orzamento (20 puntos) 4.—Custo total do proxecto subvencionable (co IVE, salvo no caso de ser deducible, máximo 30 puntos) 4.1.—Ata 10.000,00 €: 4 puntos 4.2.—De 10.000,01 € a 15.000,00 €: 6 puntos 4.3.—De 15.000,01 € a 20.000,00 €: 8 puntos 4.4.—De 20.000,01 € a 30.000,00 €: 12 puntos 4.5.—De 30.000,01 € a 50.000,00 €: 15 puntos 4.6.—De 50.000,01 € a 90.000,00 €: 20 puntos 4.7.—Máis de 90.000,00 €: 30 puntos As solicitudes que na súa valoración non acaden os 50 puntos quedarán rexeitadas. Para o resto dos festivais a repartición proporcional dos importes efectuarase a partir dese valor mínimo establecido. A instrución do procedemento de concesión de subvencións correspóndelle ao xefe do Servizo de Cultura, quen realizará de oficio todas as actuacións que estime necesarias para a determinación, coñecemento e comprobación dos datos en virtude dos cales emitirá un informe-proposta no que figure a valoración das solicitudes segundo os criterios sinalados na base décima, explicando o sistema seguido, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da LXS. Este informe-proposta, xunto coa relación de todos os expedientes, remitirase a Intervención para a súa fiscalización. Posteriormente a comisión de valoración realizará un estudo do informe-proposta das solicitudes de subvención emitido polo xefe do Servizo. Esta comisión é un órgano colexiado composto por: — Presidenta: a deputada delegada da área de Cultura. — Vogais: dous membros do persoal técnico do Servizo de Cultura e un do persoal técnico do Servizo de Intervención — Secretaria ou secretario: un membro do funcionariado do Servizo de Cultura, que actuará sen voto A comisión de valoración poderá: O procedemento de concesión das subvencións é o de concorrencia competitiva. A proposta de concesión de subvencións someterase á aprobación do órgano competente. A resolución do procedemento notificaráselles ás entidades interesadas conforme ao previsto no artigo 40 da LPACAP. Logo de transcorridos seis meses a partir do día seguinte a aquel no que remate o prazo de presentación da solicitude sen notificarse a resolución, as entidades interesadas estarán lexitimadas para entender como desestimada por silencio administrativo a solicitude de subvención. Tal como se establece no artigo 64 do Regulamento da LXS (R. d. 887/2006, de 21 de xullo) e no artigo 16 da Ordenanza xeral de subvencións da Deputación de Pontevedra, unha vez notificada a resolución de concesión, despois da solicitude razoada, a entidade beneficiaria da subvención poderá solicitar a modificación do seu contido sempre que se manteña a finalidade da axuda, que poderá autorizarse sempre que non se danen dereitos de terceiras persoas. Esta solicitude de modificación deberá presentarse no prazo dun mes desde a notificación da concesión e será obxecto dunha resolución presidencial, logo da proposta previa da comisión de valoración, que deberá ter en conta as seguintes circunstancias: As entidades beneficiarias da subvención, logo de concedida, quedarán obrigadas a destinar os fondos percibidos ao obxecto concreto para o cal se concederon, de acordo co proxecto achegado na solicitude. Unha vez notificada a aprobación das subvencións concedidas e realizada a actividade as entidades beneficiarias deberán xustificalas. O prazo para presentar a xustificación da axuda remata o 28 de febreiro de 2021. A documentación xustificativa que figura a continuación presentarase obrigatoriamente por medios electrónicos a través do modelo “instancia xenérica”, dispoñible en https://sede.depo. gal: a) Memoria xustificativa, debidamente asinada, na que figuren todas as actividades realizadas e sinaladas previamente no expediente e que inclúa toda a programación paralela para os efectos de comprobar que cumpriron coas condicións establecidas na solicitude de subvención. b) Facturas ou documentos análogos con valor probatorio no ámbito mercantil e administrativo polo importe da subvención concedida; indicarase en cada factura o número de unidades, os prezos unitarios destas e o custo total de cada unidade. c) Conta xustificativa dos gastos na que se determinará o custo ou gasto total da finalidade subvencionada, na que se detallen as facturas ou documentos con valor probatorio no ámbito mercantil e administrativo, se poña de relevo que os gastos que figuran na antedita conta xustificativa se aplicaron á finalidade para a que foi concedida a axuda e se indique que o resto dos xustificantes da conta se encontran no domicilio da entidade beneficiaria a disposición da Deputación para o seu exame. d) Os gastos xustificados deberán axustarse no posible aos conceptos incluídos no orzamento inicial, sen que se aboe máis que o importe xustificado co límite da subvención concedida, e establecerase unha porcentaxe de desviación máxima no custo dos diferentes conceptos da actividade subvencionada con respecto ao orzamento inicial pormenorizado (que non debe superar o 20 %). e) Os gastos que figuren na conta xustificativa aboaránselles preferiblemente ás e aos provedores antes da presentación da xustificación da subvención, pero en todo caso no prazo máximo dun mes desde a percepción dos fondos. O gasto non pagado ou pagado fóra deste prazo non se considerará subvencionable. f) As e os beneficiarios das subvencións provinciais deben empregar con carácter xeral formas de pagamento a terceiras persoas que poidan acreditarse mediante un documento expedido por unha entidade financeira, nos que queden identificados a ou o beneficiario, o importe e a data de pagamento (tarxetas de crédito ou débito, talóns nominativos, transferencias bancarias etc.), e só excepcionalmente poderá empregarse o pagamento en metálico cando non sexa posible outra forma alternativa. O incumprimento desta disposición para algún gasto implicará que este se considere non subvencionable, sempre que supere o importe de novecentos (900,00) euros. g) Acreditación da debida divulgación do financiamento por parte da institución provincial da actividade subvencionada mediante soportes publicitarios, físicos ou telemáticos, que inclúan o logotipo de Deputación de Pontevedra. h) Declaración de que non se recibiron outras subvencións de administracións públicas ou entidades privadas para a finalidade subvencionada ou, no seu caso, detalle do financiamento obtido e declaración responsable de que os ingresos non superan o custo total da finalidade subvencionada. i) Para cobrar a axuda concedida as entidades deberán, no momento do pagamento, estar ao corrente coas súas obrigas fiscais coa Axencia Estatal Tributaria, coa Facenda autonómica, coa Seguridade Social e coa Deputación, situación que determinará de oficio a propia institución. Con carácter xeral, e de acordo co establecido no artigo 23 da Ordenanza xeral de subvencións da Deputación de Pontevedra, consideraranse gastos subvencionables aqueles que de xeito indubidable respondan á realización do proxecto e se inclúan entre os seguintes: a) Gastos de difusión e publicidade en calquera soporte, nos que se fará constar o logotipo da Deputación de Pontevedra, seguindo as súas normas de identidade corporativa b) Alugueiro de espazos e equipamentos técnicos c) Gastos de contratación de servizos técnicos e profesionais d) Xestión de películas: dereitos de exhibición e transporte de copias e) Gastos de subtitulado f) Premios de tipo económico ou galardóns oficiais en cuxa convocatoria e publicidade constará a colaboración desta institución provincial e a fabricación de estatuíñas, galardóns ou similares que se entreguen como premios do festival g) Gastos de viaxes, de aloxamento e manutención das e dos participantes nas actividades propostas Todos os gastos subvencionables deberán estar pagados con anterioridade á finalización do prazo de xustificación. En ningún caso se admitirán gastos cuxos prezos sexan superiores aos de mercado. En ningún caso serán subvencionables: – Os gastos ordinarios de funcionamento e mantemento da entidade – Os gastos de soldos, salarios ou calquera outro tipo de retribución ou remuneración, seguros sociais ou retencións de impostos da ou do promotor, se é persoa física, ou das persoas pertencentes á entidade promotora do festival – O investimento ou a adquisición de material ou equipamentos que supoñan algún incremento do patrimonio da entidade solicitante – Os gastos protocolarios – As degustacións gastronómicas e as actividades complementarias que non teñan carácter cultural – Os gastos excluídos no artigo 23 da Ordenanza xeral de subvencións da Deputación de Pontevedra A realización dos festivais será de exclusiva responsabilidade das entidades, ao igual que as obrigas fiscais e de seguridade social que delas deriven. As beneficiarias da subvención teñen que cumprir as seguintes obrigas: a) Cando o importe do gasto subvencionable supere as contías establecidas na Lei 9/2017, de 8 de novembro, de contratos do sector público, para o contrato menor, a entidade beneficiaria deberá solicitar, como mínimo, tres ofertas de diferentes empresas, con carácter previo á contratación do compromiso para a obra, a prestación do servizo ou a entrega do ben, salvo que polas súas características especiais non exista no mercado un número suficiente de entidades que as realicen, presten ou subministren, ou salvo que o gasto se fixese antes da solicitude da subvención b) Levar a cabo a actividade subvencionada de acordo co proxecto presentado c) Notificarlle á Deputación de Pontevedra as axudas, ingresos ou recursos que financien a actuación subvencionada, obtidos de ou solicitados a outras administracións ou entidades públicas ou privadas, con posterioridade á presentación da solicitude da convocatoria correspondente d) Proporcionar en todo momento a información que se lles solicite con respecto á subvención concedida e someterse ás actuacións de comprobación da Intervención da Deputación de Pontevedra, segundo a súa normativa e) Facer constar os logotipos da Deputación de Pontevedra, segundo a súa normativa básica de identidade corporativa, en todos os elementos de difusión relacionados coa actividade subvencionada f) Colocar os elementos publicitarios que lles poida facilitar a Deputación de Pontevedra g) Outras obrigas previstas na normativa de subvencións Para pagar a subvención terase en conta o seguinte: O pagamento efectuarase por transferencia á conta bancaria indicada pola entidade perceptora. En casos especiais debidamente xustificados establécese a posibilidade do pagamento anticipado de ata un máximo do 50 % da subvención concedida, nos termos establecidos no artigo 27 da Ordenanza xeral de subvencións. Logo de vencido o prazo de xustificación sinalado na base décima sen que a entidade beneficiaria presentase a documentación xustificativa o Servizo de Cultura requiriralle que a presente no prazo improrrogable de quince días. A falta de presentación da documentación neste prazo suporá a perda da subvención e as demais responsabilidades previstas na LXS. As subvencións concedidas deberán ser devoltas ou reintegradas, previa instrución do procedemento de reintegro, polos seguintes motivos: De acordo co establecido na base 16.2 das de execución do Orzamento para o ano 2020 e cumprindo o establecido no artigo 18 da LXS, o órgano competente para a aprobación destas bases é a Xunta de Goberno. Estas bases reguladoras publicaranse no BOPPO e en https://sede.depo. gal. Por outra parte, de conformidade co previsto nos artigos 17.3. b) e 20.8. a) da LXS, o texto da convocatoria remitirase á Base de Datos Nacional de Subvencións para a súa publicación nela, que será a que lle dea traslado do seu extracto ao BOPPO. Os datos persoais recadados neste procedemento serán obxecto de tratamento pola Deputación de Pontevedra en calidade de órgano responsable coa finalidade de xestionar este procedemento, verificar os datos e os documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Contra o acordo de aprobación destas bases, que pon fin á vía administrativa, poderá interpoñerse un recurso potestativo de reposición, ante o mesmo órgano que o ditou, no prazo dun mes a partir do día seguinte ao da publicación deste acordo (artigos 112 e seguintes e 124 e seguintes da LPACAP), ou ben directamente un recurso contencioso‐administrativo ante o correspondente xulgado de Pontevedra, segundo se prevé no artigo 8 da Lei 29/1988, de 13 de xullo, reguladora da xurisdición contencioso‐administrativa, no prazo establecido no artigo 46 da citada lei, sen prexuízo de que se poida utilizar calquera outro recurso que se estime conveniente. Para o non disposto nestas bases contemplarase o establecido na Ordenanza xeral de subvencións da Deputación de Pontevedra, nas Bases de execución do Orzamento para o exercicio 2020, na LXS e na demais lexislación de desenvolvemento. Con carácter supletorio rexerán a LPACAP e a LRXSP.